Den Vest-Sjællandske Avis, 1817-06-07
Nyeste Post-Efterretninger. Den udenlandske Post har i Dag bragt Efterretning om een af de mærkværdigste og følgerigste Tildragelser, og som under de nærværende Omstændigheder, ved de diplomatiske Forhandlinger, som nu føres i Europa, og de krigeriske Begivenheder, som finde Sted i den nye Verdens Deel, ikke kan andet end opvække den største Opmærksomhed, nemlig, at en i Forveien anlagt og vidtudstrakt Revolution er udbrudt i Brasilien. Efterretningen er indsendt fra Admiral Harvey med Fregatten Tigris, som i ligesaamange Dage som den har Kanoner, nemlig i 42, er seilet fra Vestindien til England; Revolutionen udbrød den 7de April i Provinsen Pernambuk, og har derfra udbredet sig over 6 andre nordlige Provinser. Aarsagen til dette Oprør tilskrives Militairens Misfornøielse. imod, at den i lang Tid ikke havde faaet Sold, og selv ikke en tilstrækkelig Underholdning, og Folkets imod de svære Contributioner og Conscriptioner, man paalagde det for at giøre Erobringer ved Plata Floden, hvorfor det ikke havde nogen Jnteresse. Regieringen skal have været underrettet om Sammenrottelsen og havde givet befaling til militairisk Execution mod 150 militaire og civile Personer. Revolutionen havde længe i Forveien været udkastet, et Tilfælde befordrede dens Udbrud. En Oberst for et Regiment i Pernambuk, beskyldte en Officeer paa Paraden for at være en Forræder; han havde virkelig Deel i Sammenrottelsen, troede sig forraadet, og trak derfor sin Kaarde ud og stak Obersten ihiel paa Stedet. Der blev nu ringet med Klokkerne, Pøbelen og Soldaterne giorde en forenet Opstand, bemægtigede sig Skibene i Havnen, hvorfra de borttoge alle Geværer og Munitionen. Der blev overalt anstillet Huusundersøgelser for at bemægtige sig alle Vaaben. En streng Embargo blev lagt paa alle fremmede Skibe og blot det engelske Koffardieskib Rovena undkom, som bragte Efterretningen med sig til Admiral Harvey i Vestindien. Gouverneuren i Pornambuk gjorde Modstand, men blot hans Stabsofficerer vare paa hans Side; han flygtede ind i Castellet; men maatte overgive sig den næste Dag; man skaanede hans Person og Eiendom og lod ham afreise til Rio Janeiro, Land beboerne af alle Klasser strømmede til Pernambuk, og viiste sig, som det lod til, enthousiastiske for Sagen, som synes at være anlagt med megen Fiinhed og Duelighed. En Congres er sammenkaldet; saalænge indtil den kan komme sammen, bestyres de offentlige Anliggender af en Commission, i hvis Spidse staaer en Signor Domingo Martinez; Constitutionen er allerede publiceret, og den er bygget paa den Grundsætning, at disse Provinser skulle regieres ligesom de Nord=Amerikanske; Samvittighedsfriehed og en aldeles uindskrænket Handel ere dens Hovedgrundsætninger (Man kan see deraf paa hvilke Formaal Folkets Misfornøielse især har været rettet; det første forsaavidt Brasilien, har i det mindste tilforn sukket under Katholicismens Aag, og det andet, fordi det har som et Colonieland været saalænge indskrænket i sin Handel. De Jndskrænkninger som Handelen har vedblevet at være underkastet, skulle ogsaa tilligemed de portugisiske Troppers Fraværelse ved Krigen mod Montevideo og Efterretningen om de spanske Independenteres lykkelige Fremskridt have befordret Revolutionen; den har hidindtil ikkun kostet 9 til 10 Personer Livet, som faldt i det første Øieblik, da Opstanden skeete.